CELEX: 62015TN0525
Language: fi
Date: 2015-09-07 00:00:00
Title: Asia T-525/15: Kanne 7.9.2015 – Petro Suisse Intertrade v. neuvosto

9.11.2015   
            
            
               FI
            
            
               Euroopan unionin virallinen lehti
            
            
               C 371/35
            
         Kanne 7.9.2015 – Petro Suisse Intertrade v. neuvosto
   (Asia T-525/15)
   (2015/C 371/36)
   Oikeudenkäyntikieli: englanti
   
      Asianosaiset
   
   
      Kantaja: Petro Suisse Intertrade Co. SA (Pully, Sveitsi) (edustajat: asianajajat J. Grayston, P.Gjortler, G. Pandey ja D. Rovetta)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 25.6.2015 annetun neuvoston päätöksen (YUTP) 2015/1008 (EUVL L 161, s. 19) ja Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 25.6.2015 annetun neuvoston täytäntöönpanoasetuksen (EU) 2015/1001 (EUVL L 161, s. 1) niiltä osin kuin niissä sisällytetään kantaja niiden henkilöiden ja yhteisöjen luokkaan, joihin rajoittavia toimenpiteitä kohdistetaan,
            
         
               —
            
            
               kumoamaan 26.6.2015 päivättyyn, kantajan asianajajille osoitettuun kirjeeseen sisältyneen päätöksen, joka koski päätöksen 2010/413/YUTP liitteessä II ja asetuksen (EU) N:o 267/2012 liitteessä IX olevan, määrättyjä henkilöitä ja yhteisöjä koskevan luettelon tarkistamista, niiltä osin, kuin kyseisellä päätöksellä kieltäydytään poistamasta kantajaa rajoittavien toimenpiteiden kohteena olevia henkilöitä ja yhteisöjä koskevasta luettelosta,
            
         
               —
            
            
               velvoittamaan neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu riittämättömiin perusteluihin
               
                           —
                        
                        
                           26.6.2015 tehty päätös (riidanalainen tarkistuspäätös) toimi myös neuvoston päätöksen (YUTP) 2015/1008 ja neuvoston täytäntöönpanopäätöksen (EU) 2015/1001 (riidanalaiset toimet) tiedoksiantokirjeenä, mutta kyseisessä kirjeessä ei mitenkään perusteltu riidanalaisten toimien toteuttamista.
                        
                     
         
               2)
            
            
               Toinen kanneperuste, joka perustuu ilmeiseen arviointivirheeseen
               
                           —
                        
                        
                           Vaikka NIOC omistaa kantajan, kantaja muodostaa kuitenkin siitä erillisen oikeudellisen yksikön, joka on sijoittautunut Sveitsiin ja toimii laillisesti paikallisena palveluyrityksenä, jonka liikevaihto on hyvin pieni.
                        
                     
         
               3)
            
            
               Kolmas kanneperuste, joka perustuu puolustautumisoikeuksien loukkaamiseen
               
                           —
                        
                        
                           Neuvosto on yksipuolisesti ottanut käyttöön uuden päätöksentekomenettelyn, jolla ei ole oikeudellista perustaa SEUT 215 artiklassa eikä muuallakaan perussopimuksissa ja joka salli yksilöimättömän jäsenvaltion tosiasiallisesti johtaa neuvoston päätöksentekoa ilman, että merkityksellisiä asiakirjoja tai tukena olleita todisteita olisi tutkittu. Tällaisella menettelytavalla rikotaan neuvoston tutkinta- ja päätöksentekotoimivallan sekä kantajalla olevan oikeuden saada asiansa käsitellyksi tuomioistuimessa välistä tasapainoa.
                        
                     
         
               4)
            
            
               Neljäs kanneperuste, jonka mukaan omaisuudensuojaa koskevaa perusoikeutta on loukattu
               
                           —
                        
                        
                           Neuvosto ei ole millään tavoin esittänyt syitä kantajalle määrättyihin rajoituksiin. Kantajan, joka sveitsiläinen, rajoitetusti paikallisena palveluyrityksenä toimiva yhtiö, luetteloinnilla ei voida millään tavoin myötävaikuttaa kansainvälisen rauhan ja turvallisuuden säilyttämiseen eikä neuvosto voi näyttää toteen päinvastaista.